เล็บฉีกทำยังไงดี
เล็บฉีกอาจแบ่งคร่าว ๆ เป็น 2 ระดับ และแต่ละระดับก็มีรูปแบบการรักษาที่ค่อนข้างต่างกันไปดังนี้

เล็บฉีกระดับไม่รุนแรง : 
การฉีกขาดของเล็บระดับนี้ไม่รุนแรง และจะเกิดการฉีกขาดเฉพาะเล็บที่ยืนออกมาจากนิ้ว โดยไม่ก่อให้เกิดการบาดเจ็บของเนื้อเยื่อหรือเลือดออก สามารถรักษาได้ด้วยการใช้กรรไกรตัดเล็บตัดบริเวณที่ฉีกออกทิ้ง เพื่อป้องกันเล็บไปเกี่ยวกับสิ่งของหรือเสื้อผ้าที่อาจทำให้เล็บฉีกมากขึ้น

เล็บฉีกรุนแรงและเนื้อเยื่อใต้เล็บบาดเจ็บ : 
หากเล็บฉีกเข้ามาบริเวณหรือเนื้อเยื่อใต้เล็บถือว่าเป็นอาการที่อยู่ในระดับปานกลางถึงรุนแรง เพราะเนื้อเยื่อใต้เล็บมีหน้าที่ยืดเล็บให้ติดกับนิ้ว การเกิดรอยแผลอาจส่งผลให้เล็บหยุดเจริญเติบโต ไม่งอกขึ้นมาใหม่ หรือเล็บที่งอกใหม่มีลักษณะผิดไปจากเดิมได้ โดยเฉพาะการฉีกขาดที่รุนแรงจนทำให้เล็บหลุด ดังนั้นหากเล็บฉีกเข้ามาบริเวณนิ้ว เล็บหลุด หรือเคลื่อนไปจากตำแหน่งเดิม ควรไปพบแพทย์เพื่อรักษาอย่างเหมาะสม เพราะการรักษาตามขั้นตอนจากแพทย์จะช่วยลดความเสี่ยงของภาวะแทรกซ้อนและอาจลดปัญหารูปทรงเล็บที่ส่งผลต่อความสวยงามได้